[{"text_idx": "#000001", "text": "O fewn y goedwig hynafol a fu, ceid y llewyn. Cawsant eu hela am eu crwyn tan iddynt ddiflannu\u2019n llwyr oddeutu mil o flynyddoedd yn o\u0302l. Maent, gan fwyaf, yn hela\u2019r iwrch ond hefyd llwynogod a chwningod."}, {"text_idx": "#000002", "text": "Mae lliw croen y llewyn yn amrwyio rhwng cochfrown a llwydwyn. Mae eu clustiau cwta cudynnog yn cyfnerthu eu clyw craff, tra bod eu pawennau mawr yn eu galluogi i hela\u2019n effeithiol yn yr eira. Creaduriaid unigeddol ydynt sy\u2019n hoff o gudd-ymosod eu prae yng nghyfnod y gwyll, o fewn coedwigoedd. Maent yn diflannu\u2019n hawdd o fewn y coed."}, {"text_idx": "#000003", "text": "Does dim llawer o gofnodion llenyddol am y llewyn, onibai am gymal o fewn hwiangerdd gan Aneirin \u2013 Pais Dinogad:"}, {"text_idx": "#000004", "text": "Beth bynnag a gyrhaeddai dy dad a\u0302\u2019i bicell \u2013\nBoed yn dwrch, yn lewyn, yn lwynog \u2013\nNi ddihangai\u2019r un oni bai\u2019n nerthol ei adenydd."}, {"text_idx": "#000005", "text": "Siawns fod y llewyn yn greadur cyfarwydd ar y pryd."}, {"text_idx": "#000006", "text": "Does dim cofnod o lewyn yn ymosod ar bobl erioed, ac mae yna bosibiliad o\u2019u hail-gyflwyno i\u2019r mannau mwy anghysbell o fewn Prydain. Mae hyn, wrth gwrs, yn ddibynnol ar eu gallu i ganfod digon o\u2019i prae naturiol."}]